כולם מדברים על ג'יימי

כולם מדברים על ג'יימי (באנגלית: Everybody's Talking About Jamie) הוא מחזמר מוזיקלי מאת דן גילספי סלס ומחזה ופזמונים מאת טום מקריי. המחזמר נכתב בהשארת סרט תיעודי בשם Jamie: Drag Queen at 16 שביימה ג'ני פופלוול. המחזמר מתאר את סיפורו של ג'יימי, נער בן 16, בעודו מתגבר על דעות קדומות, בריונות ויציאה מהארון והופך לדראג קווין. גב' הדג', מורה של כיתת י"א, שואלת את תלמידיה מה ירצו להיות כשיהיו גדולים. אחד מתלמידיה, ג'יימי ניו, הוא הומוסקסואל ששאר התלמידים מציקים לו. ג'יימי מגלה שהוא רוצה להיות דראג קווין ולהופיע על במה. בביתו, מרגרט, אמא של ג'יימי, וריי, חברתה הטובה, מתכוננות למסיבת יום ההולדת ה-16 של ג'יימי. כאשר ג'יימי מגיע הביתה, מרגרט מוסרת לו כרטיס ברכה מאביו, ואת מתנת היום הולדת שלו ממנה - זוג נעלי עקב אדומות. למחרת בבית הספר, ג'יימי מראה לחברתו הטובה פריטי את נעליו החדשות. דין, בריון בית הספר, מציק לג'יימי על היותו הומו ולפריטי על היותה מוסלמית. פריטי מעודדת את ג'יימי שיגיע אל נשף הסיום שלהם לבוש בשמלה. ג'יימי מגיע אל חנות בגדים מקומית המיועדת לדראג קווינס, ומתיידד עם הוגו, הבעלים של החנות. הוגו מספר לג'יימי על הפעם הראשונה שלבש דראג, ועוזר לו לבחור את שמלתו. מרגרט נפגשת עם אביו של ג'יימי, ומספרת לו שבמשך שנים שיקרה לג'יימי, וזייפה את כל כרטיסי הברכה שהוא חושב שקיבל מאביו. אביו של ג'יימי אומר לה שהוא לא רוצה שום קשר איתו, כי הוא לא "בן אמיתי". בבית הספר, פריטי מנסה לעזור לג'יימי להתאפר בצורה דיסקרטית, אולם שאר התלמידים מגלים זאת. בתחילה, ג'יימי חש נבוך אך בסופו של דבר הוא נהנה מתשומת הלב שהוא מקבל, והוא מזמין את כל התלמידים להופעה שלו במועדון דראג. באותו הערב, במועדון, ג'יימי מסרב לעלות לבמה, אך משנה את דעתו אחרי שהוא מוצא בחדר ההלבשה את השמלה שלו עם זר פרחים עליו חתום אביו. הוגו (כמלכת דראג בשם לוקו שאנל), יחד עם מלכות הדראג האחרות, מעודד אותו לעלות על הבמה ואף לבחור את "שם הדראג" שלו - מימי. למחרת ההופעה של ג'יימי כדראג קווין, בבית הספר כולם מדברים על ג'יימי. דין מציק שוב לג'יימי, שמנשק אותו ועוזב את המקום, מותיר אותו מבולבל. בבית, ג'יימי מראה למרגרט ולריי את שמלת הנשף החדשה שלו. הטלפון מצלצל, וג'יימי ומרגרט נקראים לבית הספר, שם גב' הדג' אומרת להם שהגיעו אליה שמועות שג'יימי מתכוון להגיע אל נשף הסיום לבוש כדראג קווין, והיא לא תאפשר זאת. בביתה של פריטי, ג'יימי מתלונן על כך שאינו יכול להגיע אל נשף הסיום כמימי, הדראג קווין. פריטי מציעה לו שילך אל הנשף כג'יימי לבוש בשמלה. ג'יימי מספר לה שבגיל 8, אביו תפס אותו לובש שמלה וכעס עליו, וכעת הוא מבולבל, כי אביו קנה לו שמלה וזר פרחים, והוא לא מבין אם אביו תומך בו או לא. פריטי מציעה לו שילך לביתו של אביו לדבר איתו. כאשר ג'יימי פוגש את אביו, האחרון אומר לו שמעולם לא שמע על מימי, שלא קנה לו שמלה או פרחים ושהוא מגעיל אותו. ג'יימי מגלה שאמא שלו היא זו שקנתה לו במשך שנים את כל מה שחשב שקיבל מאביו, השניים מתעמתים ורבים וג'יימי בורח מהבית. ג'יימי, שיכור מסיידר, משוטט ברחובות העיר. שלושה נערים מקומיים תוקפים אותו תוך כדי שהם צועקים קריאות הומופוביות. הוגו מגיע למקום, מסייע לג'יימי ומשכנע אותו ללכת הבית ולהתפייס עם אמו, וכך הוא עושה. בערב של נשף הסיום, פריטי מגיעה לבושה בשמלה יפה ומאופרת, וזוכה למחמאות מצד חברותיה. עם זאת, דין ממשיך להקניט אותו והיא מעמידה אותו על מקומו. ג'יימי מגיע אל המקום, לבוש בשמלה לבנה. גב' הדג' מסרבת לאפשר לו להיכנס אל אולם הנשף, אולם בעקבות לחץ מצד חבריו של ג'יימי היא משנה את דעתה ומאפשרת לו להיכנס פנימה. ג'יימי מחכה שכולם ייכנסו פנימה, והוא מוצא את עצמו בחוץ לבד עם דין. ג'יימי מציע לדין שיהיה נחמד אליו רק לערב אחד, ודין מסכים. השניים נכנסים יחד, יד ביד, אל אולם הנשף. שמה של הדמות של לי בהפקת שפילד שונה, והיא קיבלה את השם ריי כאשר ההפקה עברה לווסט אנד. באנגלית תיכונה, בוֹלוֹקס זו מילה נרדפת לאשכים בתפקיד ריי: שובנה גולטי בתפקיד הוגו: לי רוס, ביאנקה דל ריו בתפקיד מיס הדג': מישל ויסאז' אלבום קונספט ששמו Everybody's Talking About Jamie (The Concept Album) יצא לאור ב-15 בפברואר 2017 על ידי חברת התקליטים Wilton Way Records בהשתתפות ג'ון מקרי, אשר גילם את ג'יימי בהפקת שפילד המקורית. עוד משתתפים באלבום: סופי אליס בקסטור, בטי בו, דן גילספי סיילס וג'וזי ווקר. ב-27 באפריל 2018, אלבום שירי המחזמר בביצוע צוות השחקנים המקורי של הוסט אנד שוחרר על ידי Broadway Records למכירה על גבי תקליטורים וכן באמצעות רכישה מקוונת. שמו של האלבום: Everybody's Talking About Jamie (Original West End Cast Recording). הצגת הבכורה של המחזמר התקיימה ב-Crucible Theatre שבשפילד ב-13 בפברואר 2017, לאחר מספר הצגות טרום-בכורה החל מה-8 בפברואר. המחזמר הוצג בתיאטרון זה עד ל-25 בפברואר. במאי הפקה זו היה ג'ונתן בטרל. ב-6 בנובמבר 2017 הפקה זו עברה לוסט אנד שבלונדון, שם הוצגה ב-Apollo Theatre בהשתתפות רוב שחקני צוות השחקנים המקורי משפילד. ההפקה צפויה לצאת לסיבוב הופעות ברחבי הממלכה המאוחדת שיחל ב-8 בפברואר 2020 בשפילד. לייטון ויליאמס לוהק לתפקיד הראשי של ג'יימי בסיבוב הופעות זה. המחזמר זכה לביקורות חיוביות, בדרך כלל. אן טרנמן מהטיימס, שכתבה רק לאחר שאושר באופן סופי שהמחזמר יעלה בווסט אנד, כי היא נתנה "ל[מחזמר] זה חמישה כוכבים באופן נדיר. ברגע ש[מחזמר] זה הסתיים - הקהל כולו כאחד נעמד על רגליו. אני חושבת שיש ל[מחזמר] זה השפעה [על הקהל] מאותה הסיבה שאוון הנסן היקר, המחזמר שגרף פרסי טוני [רבים] בניו יורק, הוא הצלחה כה גדולה". עוד הוסיפה כי "[מחזמר] זה [הוא] להיט, הראוי כל כך להזדמנות לתקוע את יתדו בשדרת שפטסבורי (הרחוב בו נמצא Apollo Theatre). עכשיו הוא קיבל אותה". קלייר ברנן מהאובזרבר כתבה כי "הדרמה חסרת מעוף, אך העושר הוא שמחזיק את סיפור ההתבגרות הזה ... עם זאת, מדובר עדיין בהפקה נוגעת ללב, מצחיקה ומשמחת". דומיניק קוונדיש, שהעניק למחזה ארבעה כוכבים בביקורתו שבדיילי טלגרף, כתב כי "אינני יכול לחשוב על מחזמר שהצליח לסובב אותי ככה ... כמו מחזה זה [שהוא] מצחיק, מקומם, נוגע ללב ... ההצגה שולחת אתכם למקום של הרגשה טובה. עם זאת, אם תחשבו על זה יותר מדי, הבועה הזו תתפוצץ". מארק שנטון (The Stage) שיבח את המחזה, וכתב כי "כולם צריכים לדבר על כולם מדברים על ג'יימי. המחזמר הבריטי החדש הזה הוא בסופו של דבר אמיץ ושערורייתי". ב-5 ביולי 2018, הופעת המחזמר על הבמה צולמה ושודרה בשידור חי בבתי קולנוע ברחבי בריטניה ואירלנד. ערך מורחב – כולם מדברים על ג'יימי (סרט) עיבוד קולנועי של המחזמר לסרט קולנוע עלילתי באותו השם הופק על ידי פוקס המאה ה-20 ויצא בשנת 2021. אתר האינטרנט הרשמי של כולם מדברים על ג'יימי Crucible Theatre Listing "כולם מדברים על ג'יימי (2018)", במסד הנתונים הקולנועיים IMDb (באנגלית) "כולם מדברים על ג'יימי (2020)", במסד הנתונים הקולנועיים IMDb (באנגלית) כולם מדברים על ג'יימי, ברשת החברתית אקס (טוויטר) Billington, Michael (14 בפברואר 2017). "Everybody's Talking About Jamie review – drag musical from the Feeling frontman". The Guardian (באנגלית בריטית). ISSN 0261-3077. נבדק ב-20 באפריל 2017. {{cite news}}: (עזרה) "Sheffield Theatres: Everybody's Talking About Jamie – Cast Announced". sheffieldtheatres.co.uk. אורכב מ-המקור ב-2018-02-01. נבדק ב-2019-10-09. "Cast - Everybody's Talking About Jamie". Everybody's Talking About Jamie. "Hayley Tamaddon replaces Michelle Visage in Everybody's Talking About Jamie in the West End". WhatsOnStage. נבדק ב-14 בינואר 2019. {{cite news}}: (עזרה) "JamieMusical on Twitter". twitter.com. twitter. נבדק ב-14 בינואר 2019. {{cite web}}: (עזרה) "Everybody's Talking About… Bianca Del Rio!". everybodystalkingaboutjamie.co.uk. נבדק ב-29 במרץ 2019. {{cite news}}: (עזרה) "Michelle Visage joins cast of Everybody's Talking About Jamie in the West End". WhatsOnStage. נבדק ב-14 בינואר 2019. {{cite news}}: (עזרה) "Dan Gillespie Sells and Tom MacRae's New Musical EVERYBODY'S TALKING ABOUT JAMIE Gets Concept Album". BroadwayWorld.com (באנגלית). נבדק ב-20 באפריל 2017. {{cite news}}: (עזרה) https://www.whatsonstage.com/london-theatre/news/everybodys-talking-about-jamie-2020-uk-tour_48402.html Treneman, Ann (24 ביוני 2017). "Everybody's Talking About Jamie" – via www.thetimes.co.uk. {{cite web}}: (עזרה) Brennan, Clare (19 בפברואר 2017). "Everybody's Talking About Jamie review – joyous teen drag musical". The Guardian (באנגלית בריטית). ISSN 0261-3077. נבדק ב-20 באפריל 2017. {{cite news}}: (עזרה) Dominic Cavendish, ‏Sends you out on a feel-good bubble of happiness - Everybody’s Talking About Jamie review, The Telegraph, 14 February 2017 "Everybody's Talking About Jamie review at Sheffield Crucible". The Stage (באנגלית אמריקאית). נבדק ב-20 באפריל 2017. {{cite news}}: (עזרה) "ATTITUDE CULTURE AWARD: EVERYBODY'S TALKING ABOUT JAMIE". Attitude. 11 באוקטובר 2017. נבדק ב-18 בספטמבר 2019. {{cite web}}: (עזרה) "Winners of the 18th Annual WhatsOnStage Awards announced: David Tennant and Olivia Colman win". HAMILTON Breaks Olivier Nomination Record; Audra McDonald, Andrew Garfield, and More Nominated; Full List! broadwayworld.com Masso, Giverny (2018-12-05). "WhatsOnStage Awards 2018: the nominations in full". The Stage (באנגלית אמריקאית). נבדק ב-2019-01-31. Masso, Giverny (12 באפריל 2018). "Everybody's Talking About Jamie to be broadcast live to UK cinemas". The Stage. נבדק ב-24 ביוני 2019. {{cite web}}: (עזרה) Todd, Lucy (29 במאי 2018). "Everybody's Talking About Jamie: West End smash to be made into film". BBC News. נבדק ב-24 ביוני 2019. {{cite web}}: (עזרה) McNary, Dave (14 ביוני 2019). "Richard E. Grant to Play Former Drag Queen in 'Everybody's Talking About Jamie'". Variety. נבדק ב-24 ביוני 2019. {{cite web}}: (עזרה) D'Alessandro, Anthony (20 באוגוסט 2019). "Amy Adams 'Woman In The Window' Will Now Open In Early Summer, 'Cruella' Moves To 2021". Deadline Hollywood. נבדק ב-20 באוגוסט 2019. {{cite web}}: (עזרה)